Valtiovarainministeriön asetus

maksulaitoksen toimilupahakemukseen liitettävistä selvityksistä annetun valtiovarainministeriön asetuksen 14 ja 15 §:n muuttamisesta

Valtiovarainministeriön päätöksen mukaisesti

*muutetaan* maksulaitoksen toimilupahakemukseen liitettävistä selvityksistä annetun valtiovarainministeriön asetuksen (1040/2017) 14 §:n 1 momentin 2 ja 8 kohta ja 3 momentti sekä

*lisätään* 15 §:ään uusi 3 momenttiseuraavasti:

14 §

Sisäinen valvonta ja riskienhallinta

Hakemukseen on liitettävä kuvaus:

— — — — — — — — — — — — — — — — — — — — — — — — — — — — — —

2) sisäisen valvonnan, riskienhallinnan ja liiketoiminnasta riippumattoman riskienhallinnan arvioinnin järjestämisestä, mukaan lukien finanssialan digitaalisesta häiriönsietokyvystä ja asetusten (EY) N:o 1060/2009, (EU) N:o 648/2012, (EU) N:o 600/2014, (EU) N:o 909/2014 ja (EU) 2016/1011 muuttamisesta annetun Euroopan parlamentin ja neuvoston asetuksen (EU) 2022/2554, jäljempänä *EU:n DORA-asetus*, mukaiset tieto- ja viestintätekniikan palvelujen käyttöä koskevat järjestelyt;

— — — — — — — — — — — — — — — — — — — — — — — — — — — — — —

8) operatiivisen tai turvallisuutta koskevan poikkeaman ja siihen liittyvien asiakasvalitusten valvonta-, käsittely- ja seurantajärjestelmistä sekä näiden raportointijärjestelmästä, jossa otetaan huomioon EU:n DORA-asetuksen III luvun mukaiset tieto- ja viestintätekniikkaan liittyvistä poikkeamista raportointia koskevat velvoitteet;

— — — — — — — — — — — — — — — — — — — — — — — — — — — — — —

Hakemukseen on liitettävä selvitys siitä, miten maksulaitos on varautunut toiminnan jatkumiseen häiriötilanteissa. Hakemukseen on lisäksi liitettävä maksulaitoksen keskeisten toimintojen jatkuvuussuunnitelmat, mukaan lukien EU:n DORA-asetuksessa tarkoitetut tieto- ja viestintätekniikan liiketoiminnan jatkuvuutta koskevat toimintaperiaatteet ja suunnitelmat ja tieto- ja viestintätekniikan reagointi- ja palautumissuunnitelmat, sekä kuvaus jatkuvuussuunnitelmien säännöllisestä testauksesta ja päivityksestä.

15 §

Tietojärjestelmät ja tietoturvallisuus

— — — — — — — — — — — — — — — — — — — — — — — — — — — — — —

Hakemuksessa on kuvattava, miten maksulaitos varmistaa EU:n DORA-asetuksen II luvun mukaisen digitaalisen häiriönsietokyvyn ja tieto- ja viestintätekniikan järjestelmien teknisen turvallisuuden, mukaan lukien ulkoistettavat toiminnot.

———

Tämä asetus tulee voimaan 17 päivänä tammikuuta 2025.

Helsingissä x.x.20xx

…ministeri Etunimi Sukunimi

Nimike Etunimi Sukunimi